ເກືອບ 50 ຄົນ ຢືນຢັນວ່າ ເສຍຊີວິດ ຍ້ອນນຳ້ຖ້ວມ ໃນ ມຽນມາ
ຜູ້ນຳ​ຝ່າ​ຍຄ້ານຂອງມຽນມາ ທ່ານ​ນາງ Aung San Suu Kyi ​ ແລະ ປະທານ​າມທິບໍດີ Thein Sein ​ໄດ້​ເດີນທາງ ໄປຢ້ຽມຢາມ ເຂດທີ່ຖືກນຳ້ຖ້ວມ ໃນມຽນມາ.
ບັນດາເຈົ້າໜ້າທີ່ມຽນມາ ກ່າວວ່າ 46 ຄົນໄດ້ເສຍຊີວິດ ຫລັງ ຈາກເກີດໄພນຳ້ຖ້ວມຊຸ ແລະດິນເຈື່ອນເປັນເວລາຫລາຍມື້ ກະຊວງບັນເທົາທຸກ ແລະຕັ້ງຖິ່ນຖານ ໄດ້ປະກາດໃນວັນຈັນ ວານນີ້ວ່າ ປະຊາ ຊົນປະມານ 200,000 ຄົນ ຢູ່ທາງພາກເໜືອ ແລະພາກຕາເວັນຕົກ ຂອງມຽນມາ ໄດ້ຮັບຜົນກະທົບຈາກໄພ ພິບັດ ໃນຂະນະທີ່ ລັດຖະບານ ທະຫານ ແລະບັນດາອົງການບັນເທົາທຸກ ພາກັນເລັ່ງລັດ ການປະຕິບັດງານກູ້ໄພ ແລະໃຫ້ການຊ່ວຍເຫລືອ ຜູ້ນຳຝ່າຍຄ້ານຂອງມຽນມາ ທ່ານນາງ Aung San Suu Kyi ໄດ້ໄປຢ້ຽມ ຢາມ ເຂດທີ່ ໄດ້ຮັບຜົນກະທົບແຫ່ງນຶ່ງຂອງປະເທດ ໃນວັນຈັນວານນີ້ ປະທານາມທິບໍດີ Thein Sein ໄດ້ເດີນທາງໃນວັນເສົາຜ່ານມາ ໄປຍັງເຂດ Sagaing ທາງພາກເໜືອຂອງຂອງມຽນມາ ນຶ່ງໃນສີ່ເຂດ ທີ່ທ່ານໄດ້ປະກາດ ພາວະສຸກເສີນ ປະທານາທິບໍດີ Thein Sein ກ່າວວ່າ “ທົ່ງນາຫລາຍໆແຫ່ງໄດ້ຮັບຄວາມເສຍ ຫາຍ ຂ້າພະເຈົ້າ ຢູ່ທີ່ນີ້ກັບບັນດາຜູ້ເຄາະຮ້າຍໄພນຳ້ຖ້ວມ ເພື່ອຊອກຫາຊ່ອງທາງທີ່ເປັນໄປ ໄດ້ໃນການສະໜັບສະໜູນ ແລະທົດແທນຄວາມເສຍຫາຍຂອງເຂົາເຈົ້າ ລະດັບນຳ້ກຳ ລັງເລີ້ມລົດລົງຢ່າງຊ້າໆ ຄະນະປະຕິບັດງານຂອງລັດ ຖະບານມຽນມາ ຈະພະຍາຍາມ ໃຫ້ການຊ່ວຍເຫລືອຢ່າງດີທີ່ສຸດແກ່ເຂົາເຈົ້າ ໃນການຕັ້ງຖິ່ນຖານ ແລະຂັ້ນຕອນການກັບ ຄືນສູ່ສະພາບເດີມ ” ຝົນຕົກໜັກເປັນເວລາຫຼາຍອາທິດ ສົມທົບໃສ່ກັບລົມພາຍຸໄຊໂຄລນເຮັດ ໃຫ້ສະຖານະ ການຮ້າຍແຮງໃນທ້າຍອາທິດແລ້ວນີ້ ໂດຍພາໃຫ້ເກີດໄພນຳ້ຖ້ວມ ແລະ ດິນເຈື່ອນ ຢູ່ໃນ ພາກຕາເວັນຕົກຂອງປະເທດຢ່າງໜັກ ຢູຸ່ໃນບາງເຂດໄດ້ເກີດໄພນຳ້ຖ້ວມເລິກຫລາຍແມັດ